NaiveNeuron/SloPal huggingface dataset:
Dostál, Ondrej, poslanec NR SR (2017-05-18):
Ďakujem. Ak správne čítam a chápem to, čo povedal pán poslanec Kéry, tak ak hovoril v mene poslaneckého klubu strany SMER – sociálna demokracia, tak SMER súhlasí s tým návrhom, podporí ho, presadí ho, ale teda ten návrh, ktorý predkladajú kolegovia Mihál a Beblavý, nepodporí, ale, ale nebude zaň hlasovať. A teda oceňujem, že aj ministri za SMER sú prítomní pri rokovaní o opozičnom návrhu zákona, aj keď už odchádzajú. Ale aby som sa vyjadril aj k tým výhradám, ktoré, ktoré zazneli vo vystúpení pána poslanca Kéryho, myslím si, že to porovnávanie znižovania DPH a znižovania odvodov nie je celkom primerané, aby som to povedal, povedal decentne. Myslím, že tam náklady, náklady práce sú významnou mierou poznamenané práve odvodovým zaťažením a tam by sa to veľmi priamo mohlo dotknúť aj príjmov zamestnancov, keby došlo k výraznejšiemu zníženiu odvodového zaťaženia. Ale je aj vec, v ktorej by som dal kolegovi zo SMER-u čiastočne za pravdu, a to je konštrukcia toho návrhu. Mňa tiež zarazilo, že sa tam novelizuje Zákonník práce a celá novela spočíva v jedom bode, kde hovorí, že „podrobnosti o postupe pri ponúkaní práce prostredníctvom informačných prostriedkov ustanovuje osobitný predpis“. Zákonník práce bol už mnoho, mnohokrát novelizovaný a novelizovať ho iba kvôli tomu, aby sme povedali, že niečo bude upravené v nejakom inom zákone, tak tiež celkom tej konštrukcii nerozumiem, aby som sa priznal.
P. Hrušovský, predseda NR SR: (2005-05-17):
(Hlasovanie.)  144 prítomných,  104 za, 7 proti, 31 sa zdržalo, 2 nehlasovali. Návrh sme schválili. Poprosím pána poslanca a predsedu výboru pre zdravotníctvo Bielika, aby uviedol návrhy hlasovaní k prerokúvanému vládnemu návrhu zákona, ktorým sa mení a dopĺňa zákon č. 140/1998 Z. z. o liekoch a zdravotníckych pomôckach, o zmene zákona č. 455/1991 Zb. o živnostenskom podnikaní (živnostenský zákon)  v znení neskorších predpisov a o zmene a doplnení zákona Národnej rady Slovenskej republiky č. 220/1996 Z. z. o reklame v znení neskorších predpisov a o zmene a doplnení niektorých zákonov , ktorý prerokúvame ako tlač 1116 pod poradovým číslom 24. Nech sa páči, pán predseda. J. Bielik, poslanec: Ďakujem pekne, pán predseda. V rozprave zazneli dva návrhy. Jeden procedurálny, ktorý navrhoval predložený vládny návrh zákona vrátiť navrhovateľovi na dopracovanie, a jeden pozmeňujúci, ktorý navrhoval, aby sa tento návrh zákona prerokoval vo výboroch v termíne do 31. augusta 2005. Takže, pán predseda, prosím, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. a) zákona o rokovacom poriadku vrátiť predložený vládny návrh zákona navrhovateľovi na dopracovanie.
Kotleba, Marian, poslanec NR SR (2019-09-25):
Ďakujem za slovo. Ja by som len možno chcel vyzvať a poprosiť pána predsedu Národnej rady Danka a pána kolegu Kollára, že či by nechceli zmeniť svoje hlasovanie. Vďaka ich hlasom neprešiel ten posledný návrh na obmedzenie potratov. Ďakujem pekne.
Budaj, Ján, poslanec NR SR (2016-10-20):
Ako človek tiež z komunálnej politiky musím povedať, že je, je to síce nepríjemné opatrenie, lebo viem si predstaviť, že sa udejú aj všelijaké drobné nespravodlivosti. Niekomu bude pripadať príliš tvrdé toto opatrenie, ale je faktom, že dosť ťažko povedať, čo je aká, aká je, aká škoda práve pri tejto citlivej veci, pretože preukázať to, že či je vôbec škoda to, že na už spomínaných travertínových obkladoch alebo na nejakých historických budovách je nejaký nápis, no veď možno niekomu to nevadí. Teraz sa povie, že ten majiteľ dával odstraňovať nápis, to je tiež veľmi diskutabilné, za koľko to dá odstrániť, čiže verím, že tento zákon, ktorý je, posúva zase problematiku ďalej, bude mať aj istý odstrašujúci účinok. Je treba, aby pani ministerka venovala publicite, čo verím, že urobí, určitú energiu na to, aby, aby tí rodičia alebo, alebo dotknuté generačné vrstvy vedeli, že, že s tým sprejovaním to myslí vláda, alebo s tým odporom voči sprejovaniu, že to myslí vláda vážne.
Laurenčík, Milan, podpredseda NR SR (2020-10-20):
Pán poslanec Ľubomír Vážny.
Hrušovský, Pavol, podpredseda NR SR (2010-09-09):
Nech sa páči, pán minister.
Laurenčík, Milan, podpredseda NR SR (2021-03-19):
Poslednú faktickú poznámku má pán poslanec Marek Šefčík, nech sa páči.
Paška, Pavol, predseda NR SR (2012-09-14):
Ďakujem, pani spravodajkyňa. Otváram rozpravu. Nemám písomnú prihlášku, pýtam sa či...
Danko, Andrej, predseda NR SR (2017-02-09):
Ďakujem, na vystúpenie pána poslanca tri faktické poznámky, uzatváram možnosť prihlásenia sa s faktickými poznámkami. Pán poslanec Peter Osuský, nech sa páči.
Číž, Miroslav, podpredseda NR SR (2015-06-15):
S reakciou pán poslanec Galko.
Kuffa, Štefan, poslanec NR SR (2013-09-11):
Ďakujem za slovo. Áno, lepšie je mať dohodu, ako nemať žiadnu. A Irak ako krajina v posledných rokoch bola krajinou veľmi ťažko skúšanou. Myslím si, že každá krajina, ktorá je decimovaná vojnou, otvorenou vojnou a bojmi v uliciach, je to to najhoršie, čo môže byť. Dovolím si povedať na tuná ešte na toho predrečníka, tie vyhlásenia, ktoré boli predtým, než táto krajina bola napadnutá, že sa jedná o spravodlivú vojnu a možno zosadenie režimu nejakého totalitného vládcu. Predsa nemôžeme jedno násilie riešiť iným násilím a ospravedlňovať ho, že to je to druhé násilie, že je lepšie. Rovnako je tomu aj teraz v Sýrii, kde údajne ten útok alebo zabitie tých tisíc ľudí chemickým útokom je považované za – to sú tie vyhlásenia – považované za nehumánne. A napadnutie tejto krajiny bude aké? Humánne? Bude v súlade s ľudskosťou? Určite využiť všetky prostriedky na rokovanie preto, aby v ďalšej krajine nebola vojna. 700-tisíc alebo 2 mil. utečencov, už ani neviem, koľko to tých utečencov v tej Sýrii je, ale byť vyhnancom a žiť kdesi v púšti mimo svojho domova, nikomu by som to neželal. Ani našej krajine, ale ani tej ďalšej. Ja chcem tiež doceniť to, že dochádza tuná k takejto zmluve a zblíženiu dvoch krajín, aj keď viac vzdialených. My sme malou krajinnou, ale máme čo ponúknuť aj my irackej strane. Aj toto je signál vyslaný z našej strany. Preto aj ja podporím túto zmluvu medzi týmito dvoma krajinami. Ďakujem.
Baránik, Alojz, poslanec NR SR (2020-12-09):
Pán predsedajúci, dajte, prosím, hlasovať o prednesenom pozmeňujúcom návrhu poslanca Vetráka.
Dostál, Ondrej, poslanec NR SR (2018-12-03):
Vážená pani ministerka, kolegyne, kolegovia, ja by som v podstate sa chcel spýtať na dôvody, ktoré vedú k tomuto návrhu, a teda najmä k tomu návrhu na zriadenie úradu pre ochranu oznamovateľov protispoločenskej činnosti. Predpokladám, že ministerstvo analyzovalo dôkladne doterajší stav, aj to, že podľa doterajšieho zákona zrejme tie výsledky asi nie sú také, ako boli očakávané. A teda, keď ministerstvo prichádza s návrhom na zriadenie úradu, teda novej inštitúcie, tak či ste dospeli, dospeli k záverom, že práve v tomto je problém, že pokiaľ, pokiaľ inštitucionálne má tento zákon zabezpečovať inšpektoráty práce, tak nie sú to schopné zabezpečiť a nie sú schopné motivovať alebo teda dosiahnuť to, aby tento zákon prinášal, prinášal reálne výsledky. Teda či sú za tým nejaké zlyhania alebo nedostatočné kapacity inšpektorátov práce, alebo aký je dôvod, že sa má zriadiť, zriadiť nový úrad, nová inštitúcia, ktorá si bude vyžadovať nejaké zabezpečenie. Tak ten zámer je samozrejme, že pozitívny, pretože ak nefunguje oznamovanie protispoločenskej činnosti podľa doterajšieho zákona, tak niečo s tým treba robiť. Ale moja otázka je teda tá, že či tú príčinu vidíte najmä v tom, že to bolo zle inštitucionálne zabezpečené alebo tam boli aj nejaké iné dôvody, ktoré by sa mohli týmto zákonom napraviť a zlepšiť. Ďakujem.
Fronc, Martin, poslanec NR SR (2015-03-11):
Ďakujem pekne. Dúfam, že už teraz nezmeškám svoju faktickú poznámku. Pán kolega hovoril takisto o záujme zamestnávateľov pre výchovu svojich budúcich zamestnancov pre jednotlivé profesie. Viete, kladiem si otázku, že aký je ich záujem. Keď kedysi prišla sem firma Peugeot Citroën, tak ako podmienkou jej príchodu bola zmluva, v ktorej bolo aj to, že im zabezpečíme otvorenie vlastnej školy, kde si budú pripravovať svojich odborníkov. A my sme vytvorili materiálne podmienky, oni doviezli si techniku, jednoducho vzdelávajú a pripravujú si odborníkov. V zákone je, a to by som aj rád počul od pána ministra odpoveď, pretože na výbore som sa ju nedopočul, ale zazneli tam divné slová, je tam Fond na podporu odborného vzdelávania. Ten už fungoval aj predtým, ale podľa informácií, ktoré tam zazneli, dokonca vraj nemal ani bankové číslo. Ja neviem, zdá sa mi to neuveriteľné, ale pokiaľ viem, žiadne peniaze od tých zamestnávateľov, ktorí toľko horujú, aby sme pre nich pripravili dobrých odborníkov, nie sú tam žiadne, nie sú donori, žiadne finančné prostriedky. To potom pokladám za dosť falošný záujem. Ďakujem.
Laurenčík, Milan, podpredseda NR SR (2020-09-02):
Ďalším prihláseným do rozpravy je pán poslanec Ondrej Dostál. Nech sa páči, máte slovo.
Jarjabek, Dušan, poslanec NR SR (2015-04-21):
Ďakujem za slovo, pán predseda. Pán poslanec Brocka, stále provokujete, stále odbiehate od témy, opakujete stále to isté, sústavne porušujete rokovací poriadok, presne tak, ako o tom hovoril pán poslanec Číž. Vy to nerobíte z hľadiska toho, aby ste niečo vyriešili, ale vy to robíte len kvôli tomu, aby ste provokovali. Sústavne, stále porušujete rokovací poriadok. Napríklad máte hovoriť o Váhostave a hovoríte o našej kandidátke v budúcich voľbách. Viete, trošku sa spamätajte, veď normálne sa vráťte k téme a neporušujte rokovací poriadok. Provokujte len kvôli tomu, ak vám niekto zobral slovo, aby na konto vy ste mohli robiť zo seba martýra. Vy by ste vôbec boli najradšej, keby ste sám na seba mohli zavolať úrazovku, však?
P. Hrušovský, podpredseda NR SR: (2002-05-14):
Pristúpime k rokovaniu o ďalšom návrhu vlády pod tlačou 1523, pod ktorou je vládny návrh zákona, ktorým sa mení a dopĺňa zákon Národnej rady Slovenskej republiky č. 312/1993 Z. z. o spotrebnej dani z tabaku a tabakových výrobkov v znení neskorších predpisov . Prosím pána ministra, aby opäť z poverenia vlády uviedol a odôvodnil predložený návrh zákona. Pán minister, máte slovo. F. Hajnovič, minister financií SR: Ďakujem. Vážený pán predsedajúci, dovoľte mi, aby som stručne uviedol pravdepodobne najkontroverznejší zákon, ktorý predkladám dnes, a to návrh zákona, ktorým sa mení a dopĺňa zákon Národnej rady Slovenskej republiky č. 312/1993 Z. z. o spotrebnej dani z tabaku a tabakových výrobkov v znení neskorších predpisov. Návrhom zákona sa zabezpečuje v zmysle harmonogramu negociačnej pozície a Národného programu pre prijatie acquis communautaire ďalší stupeň čiastočnej aproximácie predmetného zákona s legislatívou Európskej únie zavedením kombinovanej sadzby spotrebnej dane pri cigaretách a s tým spojenú povinnosť uvádzať cenu cigariet na známke. Zároveň zvýšenie daňového zaťaženia na približne 38 % a tým priblíženie daňového zaťaženia minimálnemu daňovému zaťaženiu cigariet 57 % ustanovenému príslušnou smernicou Európskej únie. To môže mať dosah na zvýšenie ceny spotrebiteľského balenia cigariet o 4 až 5 korún. Uvedenou úpravou sa očakáva zvýšenie príjmov štátneho rozpočtu o 500 až 600 mil. korún. Chcem k tomuto stručnému úvodu dodať dva fakty. Rokovali sme opakovane s jediným výrobcom tabakových výrobkov na Slovensku a po posúdení argumentov, ktoré uvádzal výrobca, najmä súvisiacich s možným zvýšením cien so stratou konkurencieschopnosti, s dosahom na hospodárenie výrobcu sme pristúpili k predloženiu návrhu zákona v tej podobe, ako vám ho predkladám. Ďakujem za pozornosť. I. Presperín, podpredseda NR SR: Ďakujem, pán minister. Prosím, aby ste zaujali miesto pre navrhovateľov. Dávam teraz slovo pánovi poslancovi Farkasovi a prosím, aby oboznámil...
Remišová, Veronika, podpredsedníčka vlády a ministerka investícií, regionálneho rozvoja a informatizácie SR (2021-05-10):
(Hovorené súbežne s predsedajúcim.) ... vlády a zároveň som predniesla naše výhrady.
Glváč, Martin, podpredseda NR SR (2016-10-21):
Ďakujem. Dávam slovo spoločnému spravodajcovi z výboru pre pôdohospodárstvo a životné prostredie poslancovi Dušanovi Muňkovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči.
Glváč, Martin, podpredseda NR SR (2018-09-14):
Pán poslanec Goga.
Kažimír, Peter, podpredseda vlády a minister financií SR (2012-10-18):
Ja s vami, pán poslanec, súhlasím z toho pohľadu, že všetky banky v Európe a tým pádom aj na Slovensku, často sú naše banky ako keby dávané príkladom tomu, že sú zodpovedné, lebo sú to de facto banky, ktoré sa venujú takému typickému konzervatívnemu bankovníctvu. Ale sa vedú hlavne na Slovensku. A zvyknem to hovoriť a zopakujem to, aj naše banky sú dedičným hriechom spojené so svojimi matkami a s tým prapôvodom finančnej a následne hlbokej hospodárskej krízy v Európe a v celom svete. A takisto matky našich bánk, ktoré sídlia v ústavných demokraciách, ako je Rakúsko, Nemecko alebo Taliansko, tak tieto banky majú plné skrine toxických aktív, dlhopisov krajín dnes už s pochybným ratingom. Takže je namieste očakávať, že musia niesť časť zodpovednosti, s tým absolútne súhlasím. Problém, ktorý ste ale načrtli v úvode, či to odradí špekulantov, respektíve autorov a presadzovateľov veľmi, by som povedal, problematického spôsobu bankovania, mám na mysli teraz hlavne špekulatívne deriváty a obchodovanie s nimi, tak to je veľká otázka, pretože kapitál je pohyblivý. A ak krajiny na úrovni G20 budú vytrvalo odmietať takýto proste prístup, tak sa, samozrejme, umožní pracovať s prostriedkami, s kapitálom týmto spôsobom v iných krajinách a umožní sa vlastne dosahovať zisk z takýchto operácií, aj keď je to veľmi pochybný zisk, v iných krajinách. Preto kľúčovým by malo byť a stále musí byť, aby Európa sa snažila nastoľovať túto otázku na rokovaniach skupiny G20. Ďakujem.
Mojš, Milan, poslanec NR SR (2014-05-14):
Prosím, pán predseda, aby ste dali hlasovať o tom, že Národná rada sa uzniesla prerokovať predložený návrh zákona v druhom čítaní. Prosím, dajte hlasovať.
B. Bugár, podpredseda NR SR: (2006-01-31):
Včera na poslaneckom grémiu sa dohodlo, že sa hlasovacie karty vymenia za nové. Pýtam sa preto poslancov, či si všetci vymenili hlasovacie karty. (Odpoveď z pléna.) Takže počkáme ešte chvíľku, chýbajú niektorí poslanci, ktorí teda zatiaľ čakajú na nové karty. (Technická prestávka.)
Hrnčiar, Andrej, podpredseda NR SR (2016-12-06):
Pán poslanec Budaj.
B. Bugár, podpredseda NR SR: (2004-05-11):
vládnom návrhu zákona, ktorým sa mení a dopĺňa zákon Národnej rady Slovenskej republiky č. 38/1993 Z. z. o organizácii Ústavného súdu, konaní pred ním a o postavení jeho sudcov v znení neskorších predpisov a o doplnení zákona č. 331/2003 Z. z. o voľbách do Európskeho parlamentu v znení zákona č. 515/2003 Z. z. (tlač 688). Vládny návrh zákona ste dostali ako tlač 688, návrh na jeho pridelenie na prerokovanie výborom máte v rozhodnutí predsedu pod č. 717. Prosím vás, pán podpredseda vlády, aby ste uviedli aj tento vládny návrh. Nech sa páči.
Zmajkovičová, Renáta, podpredsedníčka NR SR (2014-04-02):
V zmysle rokovacieho poriadku o slovo požiadala pani spravodajkyňa, potom navrhovateľ.
P. Paška, predseda NR SR: (2009-06-17):
Spravodajcom je pán poslanec Zelník. Poprosím ho, aby nás informoval.
Taraba, Tomáš, poslanec NR SR (2020-04-07):
Na pána Mazureka poviem toľko, že Slovenská republika uplatňuje absolútne dnes silovú metódu voči podnikateľom, keď ste im prikázali, do akej hĺbky a do akej intenzity túto krízu musia znášať, a od rána tu dávame návrhy, ako sme sa oboznámili s predkladaným materiálom. To znamená, nevedeli sme to urobiť včera, dávame to odo dnes rána, pretože dnes ráno ste nám to dali, a predkladáme tu svoju víziu, ako by to malo byť. Kto ju nepočul, je mi to ľúto, ak, myslím si, že aj ostatní ju počuli. A aby sme dali ešte nad rámec tohoto nejaký návrh, tak práve v túto chvíľu predávate za Železnice Slovenskej republiky lístky na zajtra, každé dve hodiny pôjdu vlaky Bratislava – Košice. Ja sa pýtam, pre koho, keď armáda ide strážiť od polnoci. Koho tam budú nosiť tie, tie vlaky? A viete, odkiaľ to máme? Máme to od ľudí zo železníc, ktorí sa z toho smejú, tak vám to dávame na vedomie, aby ste aspoň zavolali na generálne riaditeľstvo, pretože zajtra idete odvolávať generálneho riaditeľa, tak vám to dávame do povedomia, aby zbytočne nevznikali hospodárske škody, pretože tu nedáva logiku, že ľudia budú kontrolovaní na každej križovatke, ale vlaky, rýchlovlaky Bratislava – Košice sa predávajú lístky, môžete ísť na internet. Ďakujem pekne.
Kozelová, Monika, poslankyňa NR SR (2022-09-27):
Pán kolega Kéry, vy ste tu hovorili o tom, že keby tu bol Olaf Palme, tak by sme tu asi neboli. No, poviem vám tak, keby tu dnes bol Vasiľ Biľak, tak tiež by sme tu asi neboli. Dnes by sme tu asi nesedeli a leštili by sme niekde, niekde delá na ruských tankoch. Mnohí by nosili na klope nejak krásne vyleštené zetko, deti by sa učili azbuku a všetci by sme písali jedným perom, lebo iná farba nebude, takže... Možno by sme miesto Volkswagenu, Kie, Citroënu a Range Roverov skladali dnes žiguláky a naďalej by sme tu celoročne vydržiavali asi 145-tisíc ruských vojakov aj s celými rodinami. Takže takto by to možno vyzeralo. Vy si to, pán Kéry, nemôžete pamätať, ale ja si to pamätám a ďakujem, neprosím. Takže jediné, čo môžeme pre Švédov a Fínov spraviť, aby nedopadli rovnako ako my v šesťdesiatom ôsmom, je zahlasovať za.
Zmajkovičová, Renáta, podpredsedníčka NR SR (2013-11-28):
Pán poslanec, ja predpokladám, že ovládate rokovací poriadok, tak určite ovládate, aký máte návrh predniesť, keďže poučujete tu vždy každého, takže ja si myslím, že ste zdatný.
Kollár, Boris, predseda NR SR (2022-12-08):
Prosím, prezentujme sa a hlasujme. (Hlasovanie.) Prítomných 130 poslancov, za 89, proti žiadny, zdržalo sa 41. Uvedený návrh sme schválili.
Fecko, Martin, poslanec NR SR (2013-05-14):
Ďakujem pekne. Ja, samozrejme, tiež vítam, že podpora športu ide aj touto formou, ktorú teraz predkladá pán minister. A chcel by som sa opýtať pána Mihála, neviem, Inter ako bol zlikvidovaný, lebo som sa tomu nevenoval, to znamená, tie pozemky boli štátne? Mali ste ich v prenájme alebo ako to bolo? Keby som mohol dostať na to odpoveď, pretože my sme v takom istom, teda v menšom u nás v rodnej obci. Hráme iba štvrtú ligu. Ale myslím, že na takú nejakú prímestskú časť je to dobré. Nemali sme vysporiadaný pozemok. Mesto Prešov nedalo pomocnú ruku. My sme pred dvoma rokmi zrušili našu telovýchovnú jednotu. To znamená, proste vieme, že teraz je to o ničom. Takže ja by som apeloval aj na ministra, aby na majetkovoprávne vysporiadanie ihrísk, športovísk, možnože by bolo jednou z takých nieže, chcem povedať, priorít, ale nejakou úlohou štátu, aby sa pozrel, akým spôsobom by sa to dalo, pretože musím povedať, že veľa obcí hlavne v deväťdesiatych rokoch možnože sme videli, ako tam rozorávajú vlastníci jednotlivé ihriská. Takže myslím si, že aj na to by sme sa mali zamerať. Ďakujem.
Ďuriš Nicholsonová, Lucia, podpredsedníčka NR SR (2019-03-28):
V rozprave by mal teraz vystúpiť pán poslanec Vašečka, nevidím ho v rokovacej sále, stráca poradie. Pani poslankyňa Žitňanská, nech sa páči.
Bugár, Béla, podpredseda NR SR (2018-09-20):
Ďakujem. Teraz dávam slovo spravodajkyni z gestorského výboru pre zdravotníctvo, pani poslankyni Grausovej. Nech sa páči.
Taraba, Tomáš, poslanec NR SR (2022-06-22):
Pán kolega, prečítali ste na piatich stranách procedurálny návrh, ako zaviesť takzvanú parlamentnú stráž. Takže ja to ľudovo poviem, pozmeňujúci, pardon, návrh, takže ja to ľudovo poviem, o čo vlastne ide. Že, aby ste ľahšie vedeli vyhadzovať poslancov opozície z parlamentu. A povedali ste, že to majú v Európskej únii. Prečítali ste päť štátov, z tých piatich štátov je jedno, jeden štát je Nemecko a štyri sú postkomunistické štáty. V poriadku, sú členmi EÚ. Ale povedzme teda tak, že ten zbytok to nemá a z tých teda, z tých tradičných demokracií to teda ste povedali, že to má Nemecko len. No, ale to čo je problém, viete, podľa mňa by sme nemali kolektívne sa schovávať za to, že poďme zabrániť tomu, aby poslanci znevažovali parlament. Predovšetkým jak sa niekto blbo správa, tak znevažuje sám seba a neznevažuje primárne parlament. Vždy znevažuje primárne sám seba a ľudia mu to zrátajú. Hej? Keď je, keď sa správa spôsobom, akí ľudia nechcú, aby sa správal. Nedávno, napríklad, tuto pred parlamentom minulý týždeň najoplznejším spôsobom po sebe vykrikoval poslanec koalície s poslankyňou koalície. Padali tam ko, pi a takéto. Je to nahraté, myslím, aj na mobile. A, a toto, a toto znevažovanie nie je parlamentu, tí ľudia tam na to pozerali, viacerí tam na to pozerali a výsledok je, že toto je znevažovanie ich dvoch, ktorí sa takto správajú. A to, čo je problém, že, že viete, keď tu bol ten covid, mne, mne konkrétne ste bránili, myslím, mesiac chodiť do parlamentu. Úplne svojvoľne ste si povedali, že pokiaľ vám tu neukážem modrý papierik, ja sem nebudem môcť chodiť. Dokonca bolo obdobie, že som sem nemohol chodiť hlasovať. Takže je úplne očividné, že vo vašom ponímaní idete zatvárať ústa opozície. To je celé.
Danko, Andrej, predseda NR SR (2020-02-21):
A s reakciou, poslanec Dostál.
Tomanová, Viera, poslankyňa NR SR (2013-05-24):
Ďakujem pekne. Pán poslanec, veľmi pozorne som vás počúvala, aj keď nie celý prejav tu váš, ale časť vystúpenia hore v kancelárii, možno cestou, kým som šla sem, som stratila niekoľko viet, ale úprimne poviem, že z vášho vystúpenia vôbec nie je jasné, čo ste chceli povedať. Ja si vždy dokážem z vášho vystúpenia čosi vybrať, ale musím úprimne povedať, že vo vzťahu k ministerstvu práce absolútne nič. Pokiaľ ide o miešanie systému zamestnanosti, aktívne opatrenia trhu práce, to sú dva absolútne odlišné systémy, ktoré sú prepojené možno akurát systémom poistenia pre účely staroby a poistenia pre účely straty zamestnania. Pokiaľ chcete hovoriť o hmotnej núdzi a pomoci, tak táto patrí do systému sociálneho zabezpečenia a tak, ako je u nás nastavená, je to štandardne v rámci Európy, hoci v rámci Európy sú, samozrejme, tie dávky podstatne vyššie, u nás to vyplýva z ich veľmi nízkych miezd. Ak ste hovorili o životnom minime, treba hovoriť o tom, že my poznáme nielen životné minimum, poznáme existenčné minimum, poznáme sociálne minimum. Každé má úplne odlišnú definíciu, ale nechcem tu ani nikoho poučovať, ani, ale musím hovoriť, že naše dávky nie sú nastavené prakticky seriózne ani na existenčné minimum, ani na holé prežitie. Viete, so životným minimom, každých päť rokov by ho bolo potrebné prepočítať a povedať reálne, že či zodpovedá životným potrebám, alebo nezodpovedá, komu tie životné potreby na úrovni životného minima, komu na úrovni existencie na báze holého prežitia. Ale hovoriť o trhu práce a podmienkach a hovoriť o ochrane spotrebiteľa ministrovi práce, áno, môžete mu to povedať, ale to nepatrí do jeho kompetencie. Veľmi sa obávam, že správu, ktorú máte pred sebou, ste nedokázali využiť na to, aby ste si z nej vytiahli potrebné veci pre riešenie zamestnanosti. Ďakujem.
Sulík, Richard, predseda NR SR (2010-12-02):
Prepáčte mi, pán minister, môžem poprosiť kolegov potichu diskutovať, tu naľavo odo mňa. Ďakujem pekne. Nech sa páči.
Hrnčiar, Andrej, podpredseda NR SR (2016-04-20):
Ďakujem pekne. V zmysle § 28 ods. 1 požiadal o vystúpenie v rozprave pán minister kultúry. Nech sa páči.
Kamenický, Ladislav, poslanec NR SR (2014-07-08):
Dajte, prosím, hlasovať o našom druhom pozmeňujúcom návrhu.
P. Hrušovský, predseda NR SR: (2003-11-06):
(Hlasovanie). Prítomných je 129 poslancov, za 9, proti 58, zdržalo sa 61, nehlasoval 1. Neschválili sme uvedené body zo spoločnej správy. Nech sa páči, pán spravodajca.
B. Bugár, podpredseda NR SR: (2005-06-29):
J. Bielik, poslanec: Ďakujem pekne. Ja len pánovi poslancovi Murgašovi ďakujem za to ocenenie, ale súčasne, ak by som mohol poprosiť, pána ministra by som neoznačoval v tomto prípade ani za insitného ekonóma. Mám pocit, že ak máme dodržať vecnú stránku diskusie, aj keď v pozitívnej reakcii na moje vystúpenie by som poprosil, aby sme to potom neposúvali mimo tej odbornej diskusie. Ďakujem pekne.
P. Paška, predseda NR SR: (2009-10-28):
Pán minister, chcete sa vyjadriť k rozprave? Nie. Pán navrhovateľ nie. Prerušujem rokovanie o tomto bode programu. Dámy a páni, prerušujem rokovanie 42. schôdze a poprosím vás, aby ste o 17.30 hodine zaujali svoje miesta. Budeme pokračovať rokovaním o programe 43. schôdze, ktorú som zvolal na základe požiadavky skupiny poslancov. Takže o 17.30 hodine, o 3 minúty budeme pokračovať. Ďakujem. (Prerušenie rokovania o 17.27 hodine.) (Po prerušení rokovania 42. schôdze NR SR sa začalo rokovanie 43. schôdze NR SR.)
Glváč, Martin, podpredseda NR SR (2019-09-11):
Ďakujem. Otváram rozpravu. Do rozpravy som dostal jednu písomnú prihlášku. Za klub SaS pani poslankyňa Zemanová, nech sa páči, máte slovo.
Sulík, Richard, predseda NR SR (2011-06-30):
Pán poslanec Saloň.
Bagačka, Michal, poslanec NR SR (2019-02-05):
Pristúpime k hlasovaniu o pozmeňujúcich a doplňujúcich návrhoch zo spoločnej správy. Dajte, prosím, hlasovať o bodoch 1 až 34 spoločne s odporúčaním schváliť.
Janckulík, Igor, poslanec NR SR (2017-09-06):
Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Paška, Pavol, predseda NR SR (2013-11-29):
(Hlasovanie.) 137 prítomných, 135 bolo za, 1 sa zdržal, 1 nehlasoval. Tento návrh sme schválili.
Horváthová, Eva, poslankyňa NR SR (2012-04-04):
Sľubujem. (Potlesk.)
Matovič, Igor, poslanec NR SR (2016-07-06):
V rámci čoho?
I. Mikloš, podpredseda vlády a minister financií SR: (2005-10-28):
Obsahom návrhu zákona je doplnenie definície trhového miesta, ďalej doplnenie, že za trhové miesto sa nepovažuje verejné priestranstvo dočasne alebo trvalo prenajaté podnikateľovi, o ktoré si rozšíri svoju prevádzkareň a poskytuje tam rovnaké služby a za rovnakých podmienok ako v prevádzkarni. Najčastejšie pôjde o letné terasy či záhrady pri prevádzkarňach verejného stravovania. Podnikateľom sa so súhlasom obce umožňuje zriadiť stánok s trvalým stanovišťom aj na verejnom priestranstve mimo stáleho trhoviska. S pozmeňujúcimi návrhmi a odporúčaniami gestorského výboru Národnej rady, tak ako sú uvedené v spoločnej správe, sa v mene predkladateľa stotožňujem. Ďakujem pekne.
Žiga, Peter, podpredseda NR SR (2024-06-27):
Pani poslankyňa Holečková, vnímam to skôr ako podnet a nie, nie vec na hlasovanie v pléne. (Reakcia z pléna.) Je to možné. Pani poslankyňa Remišová.
Martinák, Ľuboš, poslanec NR SR (2019-09-11):
Ďakujem za slovo. Vážený pán poslanec Kollár, ono pomerne v tejto krátkej dobe je ťažko reagovať na vaše emotívne vystúpenie. Mali ste tam, musím povedať ako lesník, aj dobré stránky. Tú dobrú stránku by som veľmi hodnotil, teraz hovorím úplne vážne, ohľadom spracovania kalamity. V roku 1982 bola obrovská smrekovcová lykožrútová kalamita v Rakúsku a v Nemecku v oblasti Šumavy. Rok to nechali tak, robili, počujte dobre, biopostreky. Tie biopostreky znamenali, že zachránili les a asi 15 druhov vtákov odhniezdilo, ktoré po 10 – 12 rokoch sa vrátili. Ja som tak isto za spracovávanie, včasné spracovávanie lykožrútovej kalamity, lebo kto pozná vývinové štádium lykožrúta, veľmi ľahko pochopí, aké je to obrovské nebezpečie. Sám osobne mám za to, že v piatom stupni ochrany orgány štátnej správy ochrany prírody majú možnosť podľa zákona, ak chcú, nechať spracovať kalamitu aj v tomto piatom stupni ochrany. Bohužiaľ, sa to tak nestáva, ale majú možnosť. Pričom piaty stupeň ochrany je rojovisko pre ďalšie veci, hej. Toľko k tomu spracovaniu kalamity. Čo sa týka neštátnych vlastníkov lesa, ja osobne pochybujem o tom, že nebolo vôbec s nimi nič rokované. Okrem toho, ľudia dobrí, každý obhospodarovateľ lesa musí mať zo zákona odborného lesného hospodára, ktorého platí. Tak mu poviem, počuj odborný lesný hospodár, sa tam zúčastníš, lebo ty tomu rozumieš. Ďakujem. Toľko v krátkosti.
M. Fronc, poslanec: (2009-02-17):
Ďakujem, pán predsedajúci.
Érsek, Árpád, minister dopravy a výstavby SR (2019-10-17):
Dobrý deň. Ďakujem za slovo. Vážený pán poslanec, ďakujem za otázku. Pre čo najrýchlejšie dokončenie úseku je proces verejného obstarávania rozfázované na štyri etapy. Ako prvý sa začne súťažný dialóg na diaľničný úsek D1 Lietavská Lúčka – Višňové – Dubná Skala vrátane tunela Višňové. Národná diaľničná koncom júla zorganizovala prípravné trhové konzultácie, vyhlásenie tejto súťaže. Aktuálne výstupy z týchto trhových konzultácií Národná diaľničná spoločnosť zapracovala do súťažných podkladov. Finalizuje sa dokumentácia, ex-ante kontrolu a na ÚVO. Už je podaná. Konečná verzia tendrovej dokumentácie podlieha ešte kontrole a schválenie ministerstva dopravy, to tiež priebežne ide. Následne sa pristúpi k vyhláseniu súťaže na zhotoviteľa hlavnej trasy úseku. Nasledovať bude súťaž na stredisku údržby vrátane operátorského pracoviska, ako tretie sa vyhlási verejné obstarávanie na technológiu tunela a poslednou bude súťaž na odpočívadlo Turie. V časti križovatky Lietavská Lúčka je súčasťou úseku D1 Lietavská Lúčka – Višňové – Dubná Skala. Potrebné na sprejazdnenie úseku D1 Hričovské Podhradie – Lietavská Lúčka zrealizuje zhotoviteľ úseku D1 Hričovské Podhradie – Lietavská Lúčka. Práve tieto naše vysoko nadštandardné kroky, ako napríklad trhové konzultácie, zabezpečia to, aby všetky firmy, ktoré sa prihlásili do súťaže, mali tie najlepšie informácie a ponúkli adekvátnu cenu, ktorú budú vedieť, za ktorú to budú vedieť dokončiť. Úsek D1 Lietavská Lúčka – Višňové – Dubná Skala bude dostavaný ako celok. Zo súťaže sa oddeľujú iba technologické prvky, ktoré vždy realizujú špecializované firmy, pričom si vyžaduje náročnejšiu prípravu aj na samotnú súťaž. Národná diaľničná spoločnosť postupuje vyhlásiť súťaž v tomto a budúcom roku. Skončil som.
B. Bugár, podpredseda NR SR: (2001-10-05):
(Hlasovanie.) Prítomných je 92 poslancov, za 91, zdržal sa 1. Konštatujem, že tento návrh sme postúpili do tretieho čítania. Otváram rozpravu v rámci tretieho čítania. Pýtam sa, či sa hlási niekto do rozpravy. Nie je to tak. Vyhlasujem rozpravu za skončenú. Keďže v rámci tohto čítania neboli podané žiadne návrhy, podľa § 86 zákona o rokovacom poriadku pristúpime k hlasovaniu o vládnom návrhu zákona ako o celku. Prezentujme sa a hlasujme. Hlasujeme o vládnom návrhu ako o celku. (Hlasovanie.) Prítomných je 93 poslancov, za 91, zdržali sa 2. Konštatujem, že sme schválili vládny návrh zákona o bankách a o zmene a doplnení niektorých zákonov. Ďakujem aj pani ministerke a pánovi spoločnému spravodajcovi a všetkým vám za spoluprácu. Pán poslanec Fico, samozrejme, podal pozmeňujúci návrh alebo procedurálny návrh, o ktorom budeme hlasovať. Ale ešte raz, keďže polovica poslancov tu vtedy nebola, zopakujte váš návrh. Nech sa páči.
Jurzyca, Eugen, poslanec NR SR (2015-10-02):
Ďakujem. Veľmi dobré vystúpenie, aj filozoficky. Naozaj ide o to, ako štát zaťažuje spoločnosť, ako efektívne štát zaťažuje spoločnosť či už daňami alebo takýmito povinnosťami. Myslím si, že v tomto prípade by nemal byť veľký problém zrátať pozitívny dopad na zdravotný stav zamestnancov aj živnostníkov a porovnať, ako sa zlepšil na jedno euro investované, v porovnaní s jedným eurom investovaným do záchrany života v nemocnici napríklad. Tam sa v mnohých krajinách používa ukazovateľ, ktorý sa volá quali a ten, pokiaľ si pamätám, tak je zhruba na úrovni 20 až 30-tis. eur približne, to znamená, toľko sa oplatí daňovým poplatníkom v tej-ktorej krajine investovať do záchrany jedného kvalitného roka života. Myslím si, že keby ministerstvo financií alebo IFP urobilo takúto analýzu, tak zistí, že sme mohli zachrániť mnoho, mnoho životov, kvalitných rokov životov a že sme premrhali peniaze na takomto lobistickom projekte. Ďakujem.
Blaha, Ľuboš, podpredseda NR SR (2024-02-27):
Pán poslanec Ondrej Dostál.
Pado, Martin, poslanec NR SR (2011-03-29):
Nie, nie, ukazujem rovnako. Výnimočne rovnako.
Bugár, Béla, podpredseda NR SR (2016-04-28):
Pán poslanec, chcete položiť doplňujúcu otázku? Nech sa páči.
Svrček, Miloš, poslanec NR SR (2021-05-14):
Pán predsedajúci, kolegyne, kolegovia, v rozprave k uvedenému návrhu zákona nevystúpil nikto. Správa výboru neobsahuje pozmeňujúce návrhy, žiadne pozmeňujúce návrhy neboli podané ani v rozprave, sme preto v treťom čítaní. Otvorte, prosím, rozpravu.
Laššáková, Jana, podpredsedníčka NR SR (2013-09-19):
Dávam slovo spravodajcovi, ktorého určil navrhnutý gestorský ústavnoprávny výbor, poslancovi Miroslavovi Kadúcovi. Nech sa páči, pán poslanec, máte slovo.
Grendel, Gábor, podpredseda NR SR (2023-06-20):
Ďakujem veľmi pekne. Dávam slovo spoločnému spravodajcovi z výboru pre hospodárske záležitosti pánovi poslancovi Milanovi Kuriakovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Sulanová, Magdaléna, poslankyňa NR SR (2022-03-22):
Ďakujem pekne. Tí, ktorí, každý z nás, ktorý sa stretol s uzatváraním zmluvy alebo bol autorom nejakej zmluvy dvojstrannej, každý vieme, že základom a základnou teda podmienkou každej zmluvy by mala byť vyváženosť zmluvy, to znamená výhodná pre obidve strany, rovnaké podmienky, rovnaké sankcie a tak ďalej. A táto zmluva je aj preto neprijateľnou, pretože túto podmienku absolútne porušuje. Už v zmluve je dané, že jednoducho, keď spácha trestný čin americký občan, tak nebude potrestaný tak ako slovenský občan. Je to naša republika, naša zem, my sme tu doma, a títo cudzinci tu budú môcť kľudne beztrestne páchať trestné činy alebo budú môcť šikanovať občanov. Máme zlé skúsenosti z Poľska. Tam keď prišli zhruba pred rokom americké vojská, urobili sa tam základne, tak boli tam veľké nepokoje a veľké násilia, čo sa týka občanov s americkými vojakmi. Samozrejme, že tá zmluva je nadprácou, je nepotrebná, pretože obrana by bola zabezpečená s členstvom v NATO, a aj toto poukazuje na to, že autori a tí, ktorí schválili túto zmluvu a hlasovali zaň, jednoducho ich môžme nazvať len užitočných idiotov. Ďakujem.
Šeliga, Juraj, podpredseda NR SR (2021-01-12):
Pán poslanec Suja, nech sa páči.
Danko, Andrej, podpredseda NR SR (2024-02-06):
Uplynul čas, pán minister. Ďakujem za vystúpenie pánovi ministrovi Matúšovi Šutajovi Eštokovi. (Potlesk). Okej, pán Pročko? 24 faktických poznámok. Prvý, pán poslanec Lackovič.
J. Halecký, poslanec: (2010-01-29):
Čo sa týka zlyhania jednotlivcov, myslím si, že sú chybné a bolo priznané, že sa urobila chyba, ale myslím si, že minister vnútra riadi širší okruh, nielen políciu, ale aj vnútornú správu. A sú tam iní funkcionári, ktorí bezprostredne zodpovedajú za políciu. Takže všetko zvaľovať na ministra, myslím si, že by to bolo trošku nadmieru. Ďakujem.
Janckulík, Igor, poslanec NR SR (2017-05-11):
Pán predseda, teraz môžeme pristúpiť k hlasovaniu o pozmeňujúcich návrhoch zo spoločnej správy. Dajte, prosím, hlasovať o bodoch 1 až 60 zo spoločnej správy spoločne s návrhom gestorského výboru schváliť.
Figeľ, Ján, podpredseda NR SR (2014-11-08):
Pán poslanec Július Brocka.
Kuriak, Milan, poslanec NR SR (2022-05-20):
Ďakujem za slovo. Obmedzili by sme počet detí. Povedali ste, pán minister, túto vetu. My ale nechceme obmedzovať počet detí, ale naopak. My chceme rodičov a rodiny s deťmi podporovať, aby sa kvôli nedostatku financií nebáli prijať ďalšie deti. Rodičia, ktorí majú chuť a odvahu mať aj viac ako tri deti, nie ako vy, ktoré už tie ďalšie sú nejak podľa vás možno aj nadbytočné. Tieto rodiny, ktoré, ktoré chcú mať viac detí, nech od štátu dostanú adekvátnu pomoc. Lebo si to zaslúžia za starostlivosť a výchovu. Táto investícia do rodín a detí sa štátu vráti. Návrh zákona o prídavku pre deti nie je hlúposť, ako ste povedali. Pomoc je humánny a solidárny krok pre tých najzraniteľnejších. Pán minister, je zarážajúce, že nás, ktorí chceme pomôcť rodinám a deťom, pokladáte za užitočných idiotov. Pre vás rodina, hlavne tá tradičná, neznamená nič. Strana SaS bojuje proti rodinám a deťom doslova od počatia. Už vtedy bránite, aby sa vôbec deti mohli narodiť, potom tým deťom, ktoré mali šťastie narodiť sa, bránite im pomôcť, aby mohli dôstojne žiť, študovať a pracovať a rozvíjať sa. Ako minister hospodárstva by ste si mohli rodiny s deťmi začať viacej vážiť, lebo v konečnom dôsledku keď sa raz zaradia do pracovného života, tak budú prínosom pre hospodárstvo, pre štát, lebo budú vytvárať hodnoty. Ďakujem.
Paška, Pavol, predseda NR SR (2013-02-05):
(Hlasovanie.) 142 prítomných, 130 za, 12 sa zdržalo. Sme v treťom čítaní . Otváram rozpravu. Nemám prihlášku do rozpravy. Vyhlasujem ju za skončenú.
Fecko, Martin, poslanec NR SR (2019-10-28):
Ďakujem pekne. Prvá je taká technická. Vraj ešte na webe váš pozmeňovák neni, tak neviem, že kde je chyba, či u technikov. (Reakcia z pléna.) Už to bolo? Dobre. Zatiaľ sme to nevedeli nájsť. A teraz k tej veci. No, veď to je ten problém tých nezávislých kandidátov, že aj tu v parlamente, keď niekto vystúpi z klubu príslušného, hovoria mu všeobecne nezávislý kandidát. No nie, je nezaradený, ale stále sa takto akože vžívalo, že nezávislý kandidát, a preto „obyčajní“ vznikli. Veď my sme tu prišli kvôli tomu, aby nezávislí mohli kandidovať aj do Národnej rady. Toto bol zmysel vzniku Obyčajných ľudí a nezávislých osobností, pretože ako ste povedali, pán kolega, do komunálu môžu, do VÚC-ky môžu nezávislí, do Európskeho parlamentu môžu, do slovenského parlamentu nemôžu nezávislí kandidovať. Takže tu je otázka postavená takto, nieže iba povieme, že bez politickej príslušnosti, ale aby sme vôbec dali aj šancu nezávislým kandidátom kandidovať do Národnej rady Slovenskej republiky. Ako ste povedali, že keď si vybral v komunálnej nejaký počet hlasov, áno, dajme aj tu do Národnej rady. Tristotisíc, päťstotisíc? Je iba technikália, ale by mohli kandidovať aj nezávislí poslanci. A vtedy sa nebudeme potom pýtať, či je príslušník alebo neni, pretože bude na samostatnej listine. To sú tí nezávislí, či sa ich vyzberá 30, 50, to už by bola zase iba technikália, ale preto sa budem biť stále, pokiaľ tu budem, aby aj nezávislí mohli kandidovať do Národnej rady Slovenskej republiky. Lebo to je o demokracii a nemôžme, ani v ústave nemáme, že máte ísť cez politickú stranu. Nemáme to, ľudia boží, my sme si to dali v tých ďalších zákonoch a teraz sa tvárime, že akí my sme tu veľmi demokrati. Takže v takom duchu. Samozrejme, toto myslím, že nerieši až tak veľký problém a je dobré, dali ste to, dobre, nebude, bude bez nejakej tej politickej príslušnosti, beriem. Ale hovorím, je to málo, treba ešte, aby aj nezávislí mohli kandidovať do parlamentu. Ďakujem.
Blanár, Juraj, podpredseda NR SR (2022-12-08):
Pán poslanec Marek Šefčík.
Hrnčiar, Andrej, podpredseda NR SR (2019-05-16):
Poprosím vás, aby pani poslankyňa... (Povedané súbežne s rečníčkou.)
Zmajkovičová, Renáta, podpredsedníčka NR SR (2012-10-18):
Pani poslankyňa Žitňanská.
Suja, Miroslav, poslanec NR SR (2021-06-29):
Ďakujem za slovo. Pán poslanec Kollár, mňa by len zaujímalo, čo vám bránilo rok a pol, keď ste bol koaličný poslanec, predniesť takýto zákon. A nebolo by to ani v rozpore s programovým vyhlásením vlády, lebo ste sa všetci tak zaviazali. Tak ja by som rád vedel, že čo bolo ten spúšťač. A rád by som vedel ešte jednu vec. Možno to nikoho nezaujíma, ale keď ste začal hovoriť, tak tu bolo asi šesť poslancov, čo ma mrzí. Lebo takýto zákon, samozrejme, podporujem. Ale identický alebo veľmi podobný zákon bol 12. mája a hlasoval ste proti. Proti. Hmotná zodpovednosť politikov. A teraz prichádzate s návrhom, dá sa povedať, toho istého zákona, ale 12. mája... Čo sa zmenilo od 12. mája do, pozreme si presne dátum, do 29. júna? Že kde tá, kde ste zmenil ten názor váš alebo čo? Lebo tu, myslím, že nebol v rozpore s ničím ani s programovým vyhlásením vlády ten zákon, ktorý predkladali sme 12. mája. A zrazu, pán poslanec, rovnaký zákon. Tak rád by som vedel to vysvetlenie. Ďakujem.
Krajčír, Ľuboš, poslanec NR SR (2020-04-20):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Hrnčiar, Andrej, podpredseda NR SR (2018-06-14):
Otváram rozpravu. Do rozpravy som dostal dve písomné prihlášky. Za klub MOST – HÍD pani poslankyňa Edita Pfundtner a ďalším prihláseným je pán poslanec Farkašovský, ktorý sa ináč nemusí hlásiť, lebo je spravodajca, môžte vystupovať kedykoľvek chcete. Nech sa páči, pani poslankyňa.
Somogyi, Szilárd, poslanec NR SR (2011-05-19):
Ďakujem. Ja by som len to chcel zopakovať, čo síce ako v návrhu napísané je. Len možnože nie s dostatočným dôrazom odznelo v rozprave, že tento návrh, alebo tento zákon dáva samosprávam možnosť na to, aby si vyrubili tento poplatok. A zrejme v tom prípade, keďže si to niektorí kolegovia takto nemyslia, mohli by sme posilniť toto postavenie tak, že dá možnosť samosprávam, aby využívali túto možnosť. Samozrejme, je otázne, či nebolo by možné fixnou sumou stanoviť samotný tento poplatok a nedávať až tak široké alebo neobmedzené rozpätie pri jednotlivých odklonoch, či už to je do plusu alebo do mínusu. A rád by som ešte poukázal na to, čo neodznelo, že toto by mohlo byť exemplárnym prípadom alebo precedensom na to, že tuná nie úrad bude čakať na to, aby poplatník mu oznamoval svoje verejné dostupné údaje, ako sú identifikačné čísla, adresy, ale aby ich úrad, ktorý tento poplatok vyrubí, sám zabezpečil všetky tieto informácie, aby sme nedávali plus ďalšiu prácu, či už živnostníkom, investorom alebo tým podnikateľom, ktorí túto stavbu začnú realizovať. Ďakujem vám.
Grendel, Gábor, podpredseda NR SR (2022-05-05):
S ďalšou faktickou poznámkou pán poslanec Radovan Marcinčin.
Kotleba, Marian, poslanec NR SR (2020-05-20):
Ďakujem za slovo, pán podpredseda. Vzhľadom na tie termíny a vzhľadom aj na vystúpenie pána podpredsedu vlády Slovenskej republiky teda nemám ja s tým problém, nebudem naozaj trvať na veciach, ktoré, ktoré ani v tomto samotnom texte neboli tak napísané, ako kolegovia mali inštrukcie, čiže naozaj ten môj pozmeňovák v bode 2 sťahujem, a teda žiadam hlasovať potom iba o pozmeňováku v bode 1. Ďakujem pekne.
Šimečka, Michal, podpredseda NR SR (2024-02-07):
Ďakujem pekne. Na vaše vystúpenie bude faktickou poznámkou reagovať pán poslanec Hajko a pán poslanec Horecký. Pán poslanec Hajko, prosím.
P. Farkas, poslanec: (2003-11-06):
Národná rada Slovenskej republiky svojím uznesením č. 418 z 9. septembra 2003 pridelila vládny návrh zákona, ktorým sa mení a dopĺňa zákon Národnej rady Slovenskej republiky č. 278/1993 Z. z. o správe majetku štátu v znení neskorších predpisov a o zmene a doplnení niektorých zákonov týmto výborom Národnej rady Slovenskej republiky: Výboru Národnej rady Slovenskej republiky pre financie, rozpočet a menu, ústavnoprávnemu výboru, Výboru NR SR pre verejnú správu, pre sociálne veci a bývanie. Uvedené výbory prerokovali predmetný návrh zákona. Gestorský výbor nedostal do začatia rokovania o vládnom návrhu zákona stanoviská poslancov, ktorí nie sú členmi spomenutých výborov. Po tretie. K predmetnému návrhu zákona zaujali výbory Národnej rady Slovenskej republiky tieto stanoviská. Odporúčanie pre Národnú radu Slovenskej republiky návrh schváliť. Výbor NR SR pre financie, rozpočet a menu uznesením č. 196 zo dňa 9. októbra 2003, Výbor NR SR pre sociálne veci a bývanie uznesením č. 134 zo dňa 8. októbra 2003. Odporúčanie pre Národnú radu Slovenskej republiky návrh schváliť s pozmeňujúcim návrhom Ústavnoprávny výbor Národnej rady uznesením č. 227 zo dňa 1. októbra 2003. Výbor Národnej rady Slovenskej republiky pre verejnú správu neprijal platné uznesenie, nakoľko návrh uznesenia nezískal podporu potrebnej nadpolovičnej väčšiny prítomných poslancov v súlade s § 52 ods. 4 zákona o rokovacom poriadku v znení neskorších predpisov. Z uznesení výborov vyplýva jeden pozmeňujúci návrh, ktorý je uvedený pod bodom IV a vzťahuje sa to na článok 3. Je navrhnutý nový § 31a. Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon NR SR č. 278/1993 Z. z. o správe majetku štátu v znení neskorších predpisov a o zmene a doplnení niektorých zákonov vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tejto správe v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady odporúča Národnej rade Slovenskej republiky schváliť tento návrh s pozmeňujúcim návrhom. Mám poverenie z gestorského výboru potom navrhnúť, aby sme hlasovali o tom, že tento návrh prerokujeme v treťom čítaní ihneď. Ďakujem pekne za pozornosť.
Hrušovský, Pavol, podpredseda NR SR (2010-12-08):
Hlasujeme. (Hlasovanie.) 138 prítomných, 62 za návrh, 75 proti, 1 nehlasoval. Návrh sme neschválili. Prosím, ďalší návrh.
Paška, Pavol, predseda NR SR (2012-05-16):
Chcete reagovať, pán poslanec Matovič?
Sabo, Michal, poslanec NR SR (2024-01-23):
Vďaka za slovo. Vám, pani poslankyňa, za váš príhovor, ktorý – ako vždy – bol odborný a podkutý, očividne bolo zjavné, že váš príhovor nepísala umelá inteligencia, ako niektorí poslanci a niektoré poslankyne hovoria o tom, že nám to tu celé píše umelá inteligencia, a pritom zástupcovia koalície veľmi často používajú v argumentácii ačohentizmus, základnú argumentačnú chybu, faul, whataboutizmus, že vlastne odkláňa sa úplne že tým najhlúpejším spôsobom, najprimitívnejším pozornosť niekam inam. Hej, že napríklad, hej, že poďme sa adaptovať na klimatickú zmenu a čo Čína? Hej, že to je, to je tak hlúpe a primitívne. No a môj najobľúbenejší argument, ktorý vlastne používa koalícia, najobľúbenejší v úvodzovkách, hej, že prečo zrušiť ÚŠP, je, lebo že v iných krajinách neexistujú špeciálne útvary prokuratúry, a pritom, keby použili nieže umelú inteligenciu, tak by im vyhodilo akože jednoduchý rešerš. Ale my sme si tiež robili rešerš, ktorý, ono to nie je raketová veda. Veď akože, keď nie umelá inteligencia, tak aj Google postačí, hej? Ale my sme si naozaj robili rešerš na základe akademickej rešerše, na základe ktorého veď nám ukázalo, že Slovensko má úrad špecializovanej prokuratúry, ktorý je zodpovedný za stíhanie v oblasti organizovanej hospodárskej trestnej činnosti. Chorvátsko má úrad pre predchádzanie korupcii a organizovanej trestnej činnosti, čo je osobitná prokuratúra. V Rakúsku existuje úrad špeciálnej prokuratúry pre hospodárstvo a korupciu s pôsobnosťou pre celé územie Rakúska. Dánsko má verejný pro... verejného prokurátora pre závažné hospodárske trestné činy. Lotyšsko má hneď niekoľko inštitúcií, ktoré zastupujú tieto, tieto funkcie. Čiže naozaj tak jednoduché je to povedať, že nie, neexistuje, veď, preboha, sme... (Prerušenie vystúpenia časomerom.)
Pellegrini, Peter, predseda NR SR (2023-11-21):
Ďakujem veľmi pekne. Vyhlasujem prestávku do 11.30 h a potom budeme hlasovať o programovom vyhlásení vlády. (Prestávka.)
Bugár, Béla, podpredseda NR SR (2018-10-23):
Prezentujme sa a hlasujeme. (Hlasovanie.) Prítomných 145, za 120, zdržalo sa 25 poslancov. Návrh sme schválili.
Pellegrini, Peter, predseda NR SR (2015-05-15):
Ďakujem pekne. S reakciou na vaše vystúpenie je jedna faktická poznámka. Pán poslanec Martvoň, nech sa páči.
Šimečka, Michal, podpredseda NR SR (2024-04-19):
Ďakujem. Pán poslanec Dostál.
M. Číž, podpredseda NR SR: (2008-11-05):
(Hlasovanie.) Prítomných 127 poslancov, za tieto návrhy hlasovalo 125 poslancov, nehlasovali 2 poslanci. Konštatujem, že tieto body z informácie, ktoré uviedol pán spravodajca, sme schválili. Nech sa páči.
Hlina, Alojz, poslanec NR SR (2014-02-07):
Vy ste nemali najmenšie právo dať hlasovať o tom, s čím som ja spokojný, alebo nie som spokojný, rozumiete? (Prerušenie vystúpenia časomerom.)
P. Paška, predseda NR SR: (2007-09-13):
Pýtam sa teraz, kolegyne, kolegovia, či sa chce niekto prihlásiť do rozpravy ústne. Páni poslanci: Kahanec, Kužma, Vášáryová, Abrhan. Končím možnosť prihlásiť sa ústne. Nech sa páči, pán poslanec Kahanec, môžete vystúpiť.
Paška, Pavol, predseda NR SR (2013-10-17):
(Hlasovanie.) 139 prítomných, 82 za, 57 sa zdržalo. Schválili sme novelu zákona č. 609. Ešte vás poprosím, pán poslanec, aj o hlasovanie v druhom čítaní o zákone č. 98 o spotrebnej dani z minerálneho oleja, je to tlač 616. (Hlasovanie o vládnom návrhu zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov , tlač 616.)